b'\n_START_ARTICLE_\nPrispodoba o drvetu i plodovima\n_START_PARAGRAPH_\nPrispodoba o drvetu i plodovima je Isusova prispodoba o razlikovanju dobrih ljudi od lo\xc5\xa1ih._NEWLINE_Kao \xc5\xa1to stablo prepoznajemo po plodovima, tako i ljude mo\xc5\xbeemo prepoznati po njihovim djelima. Sli\xc4\x8dne prispodobe o stablu i plodovima nalaze se na vi\xc5\xa1e mjesta u kanonskim |evan\xc4\x91eljima po Mateju i Luki, kao i u nekanonskom evan\xc4\x91elju po Tomi. Isusova kritika je uglavnom uperena protiv "la\xc5\xbenih proroka" i licemjera, odnosno tada\xc5\xa1njih vjerskih vo\xc4\x91a, pismoznanaca i farizeja. Samo u jednoj, od svih zabilje\xc5\xbeenih ina\xc4\x8dica ove pri\xc4\x8de, stoji da se "neplodno stablo sje\xc4\x8de i u vatru baca\xe2\x80\x9d, \xc5\xa1to do danas izaziva vrlo razli\xc4\x8dita tuma\xc4\x8denja._NEWLINE__NEWLINE_"\xc4\x8cuvajte se la\xc5\xbenih proroka koji dolaze k vama u ov\xc4\x8djem odijelu, a iznutra su vuci grabe\xc5\xbeljivi. Po njihovim \xc4\x87ete ih plodovima prepoznati. Bere li se s trnja gro\xc5\xbe\xc4\x91e ili s bodljike smokve? Tako svako dobro stablo ra\xc4\x91a dobrim plodovima, a nevaljalo stablo ra\xc4\x91a plodovima zlim. Ne mo\xc5\xbee dobro stablo donijeti zlih plodova niti nevaljalo stablo dobrih plodova. Svako stablo koje ne ra\xc4\x91a dobrim plodom sije\xc4\x8de se i u oganj baca. Dakle: po plodovima \xc4\x87ete ih njihovim prepoznati." (Mt 7,15-20)_NEWLINE_Isus koristi slike vrlo poznate njegovim slu\xc5\xa1ateljima. Odre\xc4\x91eno trnje zaista ra\xc4\x91a bobice koje podsje\xc4\x87aju na gro\xc5\xbe\xc4\x91e. A \xc4\x8dkalj je cvijet, koji bar iz daljine, mo\xc5\xbee sli\xc4\x8diti na smokvu. Isus sli\xc4\x8dan test postavlja i raznim vjerou\xc4\x8diteljima i la\xc5\xbenim prorocima - da li \xc5\xbeive u skladu s moralnom istinom i imaju ispravan karakter?'